Min. 22: 12-9. Bistrița s-a distanțat din nou pe fondul unui joc solid. Cristina Laslo, liderul naționalei României, a ajuns deja la 5 goluri marcate în meci.
Min. 16: 8-7. Dunărea Brăila a redus din diferență. Jezic, Liscevic și Quintino au marcat câte două goluri pentru echipa pregătită de Jan Leslie.
Min. 12: 7-5. Bistrița a reușit să se distanțeze la două goluri pe tabelă. Cristina Laslo a luat partida pe cont propriu, reușind să marcheze deja 3 goluri.
Min. 7: 5-4. Bistrița are avantaj de un gol după minute. Bazaliu și Laslo au început în forță meciul și au înscrie fiecare de câte două ori.
Min. 1: 0-0. Meciul a început!
Gloria Bistrița – Dunărea Brăila este duelul 100% românesc din semifinalele Final Four-ului EHF European League. Țara noastră are, astfel, garanția că va da o finalistă în a doua cea mai importantă competiție a continentului în handbalul feminin.
Gloria Bistrița s-a calificat în Final Four după ce a trecut în sferturi de Mosonmagyarovar, din Ungaria, cu 32-30 și 27-25. Bistricencele se pot lăuda cu un parcurs fantastic în această ediție a EHF European League, ele fiind neînvinse în Grupa C și în meciurile din sferturi.
Din grupa Gloriei Bistrița au mai făcut parte Nantes, Bensheim-Auerbach și MKS Lublin. Bistricencele au câștigat toate partidele, cu excepția remizei 19-19 de pe teren propriu, contra franțuzoaicelor de la Nantes.
De partea cealaltă, Dunărea Brăila, echipă sponsorizată cu 4 milioane de euro de municipalitate în 2024, a ajuns în semifinale după ce a învins-o în sferturi pe Podravka Vegeta, cu 32-26 și 26-25. În grupa B, brăilencele au pierdut un singur meci, 28-32 la Thuringer. Din grupă au făcut parte și echipele Thuringer, Chambray Touraine și Lokomotiva Zagreb.
Meciul care decide prima finalistă a EHF European League la handbal feminin va fi televizat pe canalul Digisport 2 sâmbătă, 11 mai, de la ora 16:00.
Partida poate fi urmărită și pe FANATIK.ro în format LIVE VIDEO. Aici găsiți toate informațiile esențiale despre meci, precum și detalii despre ce se întâmplă în cealaltă semifinală, care începe la 19:00.
Sâmbătă se joacă ambele semifinale, în sala din Graz. Gloria Bistrița – Dunărea Brăila începe la ora 16:00. De la 19:00 se joacă cea de-a doua semifinală, dintre Storhamar și Nantes.
Meciul dintre norvegience și franțuzoaice va fi transmis pe canalul Digisport 4. Finala mică și finala mare au loc duminică, 12 mai. Finala mică va fi de la 16:00 pe Digisport 1, iar finala mare se joacă de la 19:00, pe Digisport 2.
Bistricencele sunt favorite la victorie, cu o cotă de 1,75 pentru un succes în semifinală. Remiza are cota 8,25, în timp ce succesul Brăilei este cotat cu 2,70.
În Liga Florilor, Gloria Buzău a câștigat la Brăila cu 27-26. În retur, bistricencele s-au impus cu 27-24. Dunărea s-a revanșat în Cupa României, unde a eliminat Gloria în semifinale, după o victorie cu 36-35 obținută în prelungiri.
Cu două semifinaliste în competiție, România are motive să spere chiar la cucerirea EHF European League. Totuși, în finala mare ar putea accente Nantes, trupa care a câștigat EHF European League în 2021.
Orice s-ar întâmpla în meciul de sâmbătă, este sigur că fanii handbalului feminin românesc vor avea motive să urmărească și partidele finale de duminică, pentru că ambele vor implica o echipă din Liga Națională!